cyanic-selkie/wikianc huggingface dataset:
Calle Andersson
Seuraura
Kaudella 2013–2014 Andersson jatkoi uraansa vuoden mittaisella sopimuksella Malmö Redhawksin Allsvenskan-joukkueessa, jonka kanssa hän eteni Kvalserieniin saakka joukkueen jäätyä kuitenkin ilman sarjanousua. Kaudeksi 2014–2015 Andersson siirtyi Sveitsin National League A:n EV Zugiin. Hänellä oli Sveitsissä vietettyjen juniorivuosien ansiosta ns. Sveitsin pelaajalisenssi, joten hän ei vienyt paikkaa joukkueen ulkomaalaiskiintiöstä. Kesäkuussa 2014 Andersson teki tulokassopimuksen New York Rangersin kanssa, joten hän pelasi Zugissa lainalla seurasta. Kesken kauden, marraskuussa 2014 Andersson vaihtoi kuitenkin NLA-seuraa Zugista HC Luganoon. Hän teki runkosarjan aikana yhteensä tehot 6+14=20, joilla Andersson jakoi NLA:n puolustajien pistepörssin yhdeksännen sijan kolmen muun pelaajan kanssa.
Maajoukkueura
Andersson pelasi alle 18-vuotiaiden MM-kilpailuissa vuonna 2012 ja Ivan Hlinkan muistoturnauksessa vuonna 2011 voittaen molemmista turnauksista hopeaa. Hän pelasi myös alle 19-vuotiaiden World Junior A Challengessa vuonna 2011. Yhteensä Andersson on pelannut kymmenen nuorten ja 37 poikien maaottelua.
Ruotsin A-maajoukkueessa Andersson on pelannut kuusi ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Andersson sai ottelussa yhden syöttöpisteen ja yhden kahden minuutin jäähyn koukkaamisesta. Ensimmäisen A-maajoukkuemaalinsa hän teki kolmannessa ottelussaan 10. huhtikuuta 2015 Oskarshamnissa Norjaa vastaan.
Muuta
Anderssonin pikkuveli Rasmus on pelannut NHL-joukkue Calgary Flamesissa kaudesta 2016–2017 alkaen. Veljesten isä Peter Andersson pelasi omalla urallaan NHL:ssä ja toimii kaudella 2020–2021 Brynäs IF:n päävalmentajana.
Pakaste
Pakaste (vanh. syväjäädytystuote ) on elintarvike, joka on jäädytetty mahdollisimman nopealla pakastamisella, jonka lämpötila on kauttaaltaan vähintään -18 celsiusastetta tai sitä kylmempi (lyhytaikaisesti kuitenkin alle -15 °C, esimerkiksi lastauksen ja purkamisen yhteydessä) ja joka myydään pakastettuna. Pakaste on varustettava vähimmäissäilyvyysaikaa ja säilytysohjeita koskevien merkintöjen lisäksi sanalla ”pakastettu” ja/tai ”pakaste”. Pakasteita ei saa jäädyttää uudelleen sulatuksen jälkeen.
Gerald ja Sara Murphy
thumb|Murphyt (vasemmalla) [[Pauline Pfeifferin sekä Ernest Hemingwayn ja tämän vaimon Hadleyn seurassa Espanjassa 1926.]] Gerald Clery Murphy ja Sara Sherman Wiborg olivat varakkaita ekspatriaatteja amerikkalaisia, jotka muuttivat Ranskan Rivieralle 1920-luvun alussa. Anteliaalla vieraanvaraisuudellaan ja viehtymyksellään juhlintaan he loivat eloisan sosiaalisen piirin, johon kuului suuri joukko kadotetun sukupolven taiteilijoita ja kirjailijoita. Gerald Murphylla oli lyhyt mutta merkittävä ura taidemaalarina.
Gerald Murphy
Gerald Clery Murphy (25. maaliskuuta 1888 – 17. lokakuuta 1964) syntyi Bostonissa perheeseen, joka omisti hienoja nahkatavaroita myyneen Mark Cross Companyn.
Gerald oli esteetikko lapsuudestaan lähtien. Hän ei koskaan tuntenut oloaan mukavaksi kokoushuoneissa ja kerhoissa, jonne hänen isänsä yritti häntä työntää. Hän reputti Yalen pääsykokeet kolme kertaa ennen kuin pääsi sisään, vaikka esiintyikin siellä kunnioitettavasti. Hän kuului sekä Delta Kappa Epsilon (DKE) -että Skull & Bones -kerhoihin. Hän ystävystyi nuoren opiskelijan Cole Porterin kanssa ja toi tämän DKE:hen. Murphy myös esitteli Porterin ystävilleen, johdatellen tämän säveltämään musiikkia Yalen musikaaleihin.
Sarah Sherman Wiborg
Sara Sheman Wiborg (7. marraskuuta 1883 – 10. lokakuuta 1964) syntyi Cincinnatissa Ohiossa varakkaaseen Wiborgin perheeseen. Hänen isänsä Frank Bestow Wiborg oli 40-vuotiaana miljonääri, ja hänen äitinsä kuului merkittävään Shermanin sukuun. Sara kasvoi Cincinnatissa, mutta perhe muutti muutamaksi vuodeksi Saksaan hänen ollessaan teini-ikäinen, jotta hänen isänsä voisi keskittyä yhtiönsä Euroopan-osastoon. Palattuaan Amerikkaan Wiborgit viettivät suurimman osan ajastaan New Yorkissa ja myöhemmin East Hamptonissa, jossa he olivat yksi ensimmäisistä sinne kotinsa rakentaneista varakkaista perheistä.
Avioliitto
Sara Wiborg ja Gerald Murphy tapasivat East Hamptonissa heidän ollessaan nuoria. Gerald oli viisi vuotta nuorempi kuin Sara, ja monen vuoden ajan heidän välillään olikin lähinnä vain ystävyyssuhde. He kihlautuivat vuonna 1915 Saran ollessa 32-vuotias. Saran vanhemmat eivät pitäneet siitä, että heidän tyttärensä nai jonkun joka oli kauppa-alalla, eivätkä Geraldin vanhemmat juuri olleet iloisempia, luultavasti siksi että isä ei osannut arvostaa mitään, mitä Gerald teki.
Avioiduttuaan pari asui 50 West 11th Streetillä New Yorkissa, ja he saivat kolme lasta. Vuonna 1921 he muuttivat Pariisiin paetakseen New Yorkin rajoituksia ja perheidensä tyytymättömyyttä heidän avioliittoonsa. Pariisissa Gerald innostui maalaamisesta, ja he alkoivat solmia tuttavuuksia, joiden vuoksi heistä tuli kuuluisia. Lopulta he muuttivat Ranskan Rivieralle, jossa heistä tuli laajan taiteilijoiden ja kirjailijoiden piirin keskus. Tähän piiriin kuuluivat erityisesti Zelda ja F. Scott Fitzgerald, Ernest Hemingway, John Dos Passos, Fernand Léger, Jean Cocteau, Pablo Picasso, Archibald MacLeish, John O'Hara, Cole Porter, Dorothy Parker ja Robert Benchley.
Ennen Murphyjen saapumista Ranskan Rivieralle seurapiirit viettivät siellä vain talvet ja asuivat muualla kesäkuukausina. Murphyjen ihmisille tarjoama ajankulu ruokki kuitenkin samaa kulttuurin uudelleensyntymää kuin Pariisin jännitys, etenkin Montparnassen kahviloissa. Vuonna 1923 Murphyt saivat suostutelluksi Hotel du Capin pysymään auki myös kesällä, jotta he voisivat viihdyttää ystäviään. Ranskan Rivieran uusi säkenöivä aikakausi kesän turvapaikkana oli alkanut.
Aikanaan Murphyt hankkivat huvilan Cap d'Antibesista ja nimesivät sen Villa Americaksi. He oleskelivat siellä vuosia. Kun Murphyt saapuivat Rivieralle, makaaminen rannalla pelkästään auringosta nauttimassa ei ollut tavallinen harrastus. Silloin tällöin joku saattoi mennä uimaan, mutta rantaelämän ilot olivat vielä silloin melko tuntemattomia. Murphyt pitkine retkineen ja piknikkeineen La Garoupeen tekivät auringonotosta rananlla muodikkaan harrastuksen.
Murphyillä oli kolme lasta, Baoth, Patrick ja Honoria. Vuonna 1929 Patrickilla diagnosoitiin tuberkuloosi. Hänen vanhempansa veivät hänet Sveitsiin, ja perhe palasi Amerikkaan vuonna 1934, jossa Gerald toimi Mark Crossin johtajana 1934–1956 eikä enää myöhemminkään jatkanut taiteilijanuraansa. Sara asettu New Yorkiini Saranac Lakelle, jossa hän hoiti Patrickia, ja Baoth ja Honoria laitettiin sisäoppilaitoksiin. Vuonna 1935 Baoth kuoli yllättäen, tuhkarokosta johtuneeseen komplikaatioon aivokalvontulehdukseen, ja 1937 Patrick menehtyi tuberkuloosiin.
Myöhemmin Murphyt asuivat talossa, joka oli aikanaan East Hamptonin suurimpia ja nimeltään "The Dunes". Talo oli Saran isän 600 eekkerille rakennuttama. Vuonna 1941 talo osoittautui mahdottomaksi ylläpitää, myydä tai edes lainata, ja niinpä Murphyt purkivat sen, ja muuttivat asunnoksi remontoituun meijerin ulkorakennukseen.
Gerald kuoli 17.lokakuuta 1964 East Hamptonissa. Sara kuoli 10.lokakuuta 1975 Arligtonissa Virginiassa.
Perintö
Murphyjen hyvän ystävän, kirjailija F. Scott Fitzgeraldin romaanin Yö on hellä päähenkilöiden Dick ja Nicole Diverin esikuviksi on helposti tunnistettavissa Gerald ja Sara Murphyyn. Hekin ovat rikas nuori pari, asuvat Ranskan Rivieralla ja viettävät joutilasta elämää pitäen juhlia ja illalliskutsuja ystäväpiirilleen ja viettäen aurinkoisia päiviä rannalla. Monet kirjailijan ystävät, myös Murphyt, näkivät hahmoissa kuitenkin paljon enemmän Zelda ja Scott Fitzgeraldin suhteen ja persoonallisuudet kuin Murphyjen. Fitzgerald on omistanut Yö on hellän Geraldille ja Saralle.
Calvin Tomkinsin kirjoittama Gerald ja Sara Murphyn elämäkerta Livin Well Is the Best Revenge ilmestyi 1971, ja Amanda Vaill tallensi heidän elämänsä vuonna 1995 kirjaansa Everybody Was So Young. Kumpikin selonteko on tasapainoinen ja ystävälliseen sävyyn kirjoitettu, toisin kuin jotkut heidän muotokuvansa heidän monien ystäviensä muistelmissa ja fiktiivisissä teoksissa, muun muassa. Fitzgeraldin ja Hemingwayn. Murphyjen tytär Honoria Murphy Donnelly kirjoitti Richard N. Billingsin kanssa vuonna 1982 kirjan Sara & Gerald: Villa America and After. Crispin Whittelin kirjoittama Villa America -niminen näytelmä, joka perustuu Sara ja Gerald Murphyn suhteisiin ystäviinsä, esitettiin 2007 Williamstownin Theatre Festivalilla. Sara Murphyn roolia näytteli Jennifer Mudge.
Gerald Murphyn maalaukset
Gerald maalasi vain 1921–1929. Hän on tunnettu kubistisella tyylillä maalatuista kjyrkkäreunaisista asetelmamaalauksistaan. 1920-luvulla Gerald Murphy ja muutama muu amerikkalainen modernistitaiteilija, erityisesti Charles Demuth ja Stuart Davis, kehittivät pop art -taiteen perustan.
Picasson maalaukset Sara Murphystä
Saran ystävä, taidemaalari Pablo Picasso maalasi hänestä vuonna 1923 muutaman teoksen:
Pakaste
Sana pakaste saatiin Pauligin järjestämässä kilpailussa vuonna 1946. Ennen tätä käytettiin sanaa syväjäädytystuote.
Sanaa käytetään myös leikillisenä kielikuvana esimerkiksi termissä pakastevirka, toista tehtävää hoitavaa poliitikkoa tai viranhaltijaa odottamaan jätetty, tämän aiemmin hoitama virka tai työtehtävä (ks. virkavapaus). .
Rehman Dheri
pienoiskuva|upright=1.1|Rehman Dheri vuonna 2016.
Rehman Dheri oli muinainen asutuskeskus lähellä nykyistä Dera Ismail Khanin kaupunkia nykyisen Khyber Pakhtunkhwan alueella Luoteis-Pakistanissa. Neliömäisen rauniokummun ala on 22 hehtaaria. Paikka oli asuttu noin 3300–1900 eaa. Rehman Dheri on varhaisimpia Etelä-Aasian kaupunkeja ja myös varhaisimpia asemakaavan mukaan rakennettuja paikkoja. Esiharappalaisessa Rehman Dherissä väitetään asuneen jopa 10 000 asukasta. Sieltä on löydetty varhaista Indus-kirjoitusta. Paikalla oli varhaista teollisuutta: helmitehtailua ja saviruukun polttouuneja. Näin se edelsi myöhempää Indus-asutusta, jonka suuret keskukset olivat käsityökeskuksia.
Serie A:n kausi 2017–2018
Serie A:n kausi 2017–2018 on italialaisen jalkapalloilun pääsarjan Serie A:n 116. kausi. Kausi alkoi 19. elokuuta 2017 ja se päättyy 20. toukokuuta 2018.
Britt Lundberg
Britt Lundberg (s. 19. huhtikuuta 1963) on ahvenanmaalainen poliitikko. Hänen puolueensa on Ahvenanmaan keskusta.
Lundberg toimi vuosina 2005–2011 Ahvenanmaan maakuntahallituksen jäsenenä. Hän oli aluksi kansliaministeri, kunnes siirtyi koulutus- ja kulttuuriasioista vastaavaksi ministeriksi vuonna 2007. Hän oli myös maakuntahallituksen varapuheenjohtaja eli varamaaneuvos. Ennen siirtymistään maakuntahallituksen jäseneksi Lundberg toimi vuosina 1999–2004 Ahvenanmaan maakuntapäivien jäsenenä.
Lundberg palasi maakuntapäivien jäseneksi syksyn 2011 vaalien jälkeen. Hän on maakuntapäivien puhemies, kanslianeuvoston puheenjohtaja ja puhemiesneuvoston puheenjohtaja.
Lundberg on vaikuttanut myös Maarianhaminan kunnallispolitiikassa. Hän on toiminut vuosina 1995–2003 ja uudelleen vuodesta 2005 kaupunginvaltuuston jäsenenä sekä vuonna 2004 kaupunginhallituksen jäsenenä. Vuonna 2010 hän haki Maarianhaminan kaupunginjohtajan virkaa, mutta ei tullut valituksi.
Hän oli ehdolla Euroopan parlamentin jäseneksi Suomen europarlamenttivaaleissa 2009. Ruotsalaisen kansanpuolueen ehdokaslistalla ollut Lundberg sai 9 582 ääntä, eikä tullut valituksi.
Lundberg on naimisissa ja hänellä on kolme lasta. Ennen siirtymistään kokopäiväiseksi poliitikoksi vuonna 1999 hän työskenteli opettajana. Hän on koulutukseltaan kasvatustieteen maisteri.
Mikael II
thumb|300px|Mikael II ja hänen poikansa [[Theofilos (keisari)|Theofilos soliduksessa]] Mikael II (770–829) oli Bysantin keisari vuosina 820–829. Hän syntyi Amoriumin kaupungissa Fryygiassa, minkä takia häntä kutsuttiin amorialaiseksi. Hänestä käytettiin myös lisänimeä Psellos, änkyttäjä. Mikael aloitti uransa tavallisena sotilaana mutta yleni aina kenraaliksi asti.
Hän oli kannattanut entistä aseveljeään Leo V:tä, kun tämä nousi valtaistuimelle vuonna 813. Mikael tuomittiin kuolemaan vuonna 820 sen jälkeen, kun paljastui, että hän oli ollut mukana salajuonessa keisaria vastaan. Mikaelin kannattajien onnistui kuitenkin surmata Leo ja vapauttaa Mikael. Mikaelista tuli uusi keisari ja amorialaisen hallitsijasuvun perustaja.
Mikael joutui taistelemaan vuosina 822–824 aikana toista valtaa havittelevaa kenraalia, Tuomasta, vastaan. Vuonna 823 muslimit valloittivat Kreetan, ja vuonna 827 alkoivat hyökkäykset Sisiliaa kohti.
Mikael oli ikonoklasti, mutta hän yritti saada aikaiseksi sovun ikonien kannattajien kanssa. Hän sai kuitenkin munkkien vihat niskoilleen, kun hän meni toisen kerran naimisiin, Konstantinos VI:n lesken, entisen nunnan, Eufrosynen kanssa. Mikaelin kuollessa hänen pojastaan Theofiloksesta tuli uusi keisari.
Jani Alkio
Jani Alkio (s. 11. kesäkuuta 1976 Helsinki) on suomalainen urheiluselostaja ja entinen salibandymaalivahti. Hän työskentelee nykyisin C Moren jääkiekkolähetysten selostajana. Alkio on aikaisemmin työskennellyt Telialla, MTV:llä sekä Nelosella ja selostanut Liigan lisäksi myös muun muassa NHL:ää, salibandya ja rallin MM-sarjaa. Alkio on toiminut myös kommentaattorina MTV:n Gladiaattorit-ohjelmassa. Alkiota pidetään yhtenä Suomen suosituimmista selostajista.
Salibandy-ura
Ennen selostajan uraansa Alkio pelasi salibandya Suomen pääsarjatasolla Salibandyliigassa. Alkio oli pelipaikaltaan maalivahti. Ennen pääsarjauraansa Alkio voitti junioritasolla Tapanilan Erässä B-junioreiden SM-kultaa ja hopeaa sekä A-junioreissa SM-pronssia. Salibandy-urallaan Alkio edusti Tapanilan Erän lisäksi myös HIFK:ta, jonka riveissä hän vuoden 1998 SM-pronssin lisäksi voitti myös Suomen mestaruuden vuonna 2000.
Selostajana
Alkion ura selostajana alkoi, kun Salibandyliitto pyysi häntä selostamaan salibandyotteluita. Alkio siirtyi pian jääkiekon perässä selostajaksi MTV3-kanavan Hockey Night-ohjelmaan. Myöhemmin jääkiekon SM-liigan TV-oikeuksien siirryttyä Alkio itse siirtyi myös Neloselle töihin ja työskenteli siellä vuoteen 2018 asti. Elokuussa 2018 Telia tiedotti palkanneensa Alkion selostajakseen.
Muuta
Alkio on TV-töiden ohella tuottanut Veikkauksen YouTube-kanavalle Haastemiehet-sarjaa yhdessä Ari Vallinin kanssa. Alkio on myös esiintynyt rock-muusikkona ja soittanut esimerkiksi Pietarinkadun Oilersin oman yhtyeen Oilers Bandin keikoilla sekä Popedan kappaleita tulkitsevassa cover-yhtyeessä Svopoda Plays Popeda.
Palsamit
Palsamit eli kannuspalsamit eli häpykannukset (Impatiens) on kasvisuku. Sen lajeja tavataan luonnonvaraisina laajasti Aasiassa, Afrikassa ja Pohjois-Amerikassa. Tieteellinen nimi Impatiens tarkoittaa kärsimätöntä, ja liittyy kasvien "innokkuuteen" levittää siemeniään. Kypsä siemenkota aukeaa pienestäkin kosketuksesta ja lennättää siemenet kauas.
Sukuun kuuluu yli tuhat lajia. Useimpia niistä tavataan viileässä vuoristoilmastossa. Joitakin suvun lajeja kasvatetaan koristekasveina, toiset ovat kiusallisia rikkaruohoja.
Proxyon
Proxyon oli hollantilainen synthpop-ryhmä, jonka takana on muutamista muista Synthpop-yhtyeistä tuttu Michiel van der Kuy. Proxyonin ensisingle oli sen vuonna 1987 julkaisema "Space Hopper".
Pako L.A:sta
Pako L.A:sta (Escape from L.A.) on vuonna 1996 kuvattu tieteis- ja toimintaelokuva. Elokuva on jatko-osa elokuvalle Pako New Yorkista. Elokuvan on ohjannut John Carpenter. Elokuvan pääosissa nähdään Kurt Russellin lisäksi muun muassa Steve Buscemi, Stacy Keach, Bruce Campbell, Pam Grier, A. J. Langer ja Georges Corraface. Elokuvan budjetti oli 50 miljoonaa dollaria.
Juoni
Vuonna 2000 tapahtunut maanjäristys, jonka magnitudi oli 9,6 Richterin asteikolla, erotti Los Angelesin Kaliforniasta. Syntyneestä saaresta tehtiin karkoituspaikka rikollisille. Vuonna 2013 Snake Plissken pidätetään ja hänelle tehdään tarjous armahduksesta, jos hän tuo takaisin L.A:sta presidentin tyttären Utopian varastaman Mustan Laatikon, laitteen, joka pystyy sammuttamaan koko planeetan sähkölaitteet. Snakeen on hänen tietämättään tartutettu Plutoxin 7 -virus, joka tuhoaa hermojärjestelmän 10 tunnissa. Snake suostuu vastahakoisesti presidentin tarjoukseen.
Päästyään L.A:hin Snake joutuu taistelemaan Cuervo Jonesin miehiä vastaan. Snake onnistuu lopulta entisen ystävänsä Hershe Las Palmasin (Carjack Malonen) ja tämän miesten avustuksella saamaan laitteen haltuunsa ja pakenemaan helikopterilla L.A:sta Utopian kanssa. Cuervo kuitenkin ampuu helikopteria ohjuksella ennen kuolemaansa, jolloin kopterin takaosa syttyy tuleen ja Hershe ja hänen miehensä palavat elävältä. Snake pääsee pois kopterista Utopian kanssa ennen kopterin tuhoutumista. Lopussa Snake saa selville Plutoxin 7 olleen pelkkä influenssavirus. Snake käyttää laitetta ja sammuttaa maapallon kadoten pimeyteen.
Quai des Orfèvres
pienoiskuva|Quai des Orfèvres [[Pont Saint-Michelin suunnalta.]] Quai des Orfèvres on rantakatu Ranskan pääkaupungin Pariisin 1. arrondissementissa. Katu sijaitsee Pariisin ydinkeskustassa, Île de la Citéllä, Seine-joen varrella.
Katu on rakennettu alun perin vuosina 1580–1643. Kadulla työskenteli aikoinaan monia kultaseppiä (orfèvres), joilta se sai nimensä. Quai des Orfèvresillä on pitkään sijainnut rikospoliisin toimipiste, ja lähikorttelissa on myös oikeuspalatsi Palais de Justice de Paris. Suurelle yleisölle Quai des Orfèvres on tuttu useista Georges Simenonin Maigret-romaaneista, sillä komisario Maigretin työpaikka sijaitsee kadulla.
Poglavnik
Poglavnik oli titteli, jota Ante Pavelić käytti 1941–1945. Pavelić toimi Itsenäisen Kroatian valtion diktaattorina, sekä Ustaša-liikkeen johtajana. Hänet nostettiin valtaan kun natsi-Saksa valtasi Jugoslavian ja antoi Kroatian itsenäistyä.
Timo Kettunen (videopeliammattilainen)
Timo "Taimou" Kettunen (s. 30. elokuuta 1993 ) on suomalainen elektronisen urheilun ammattilainen. Kettunen on pelannut Overwatchia muun muassa yhdysvaltalaisjoukkue Dallas Fuel:ssa. Kettunen on yksi Suomen menestyneimmistä e-urheilijoista ja tuli alun perin tunnetuksi epätavanomaisesta osumatarkkuudestaan Overwatchin hitscan-sankareilla.
Ura
Kun Overwatch oli vielä suljetussa beta-testauksessa, Kettunen kilpaili turnauksissa K1ck eSports Club:n ja IDDQD:n joukkueissa. IDDQD:stä Kettunen siirtyi Team EnVyUs:iin juuri ennen suljetun betan päättymistä keväällä 2016. Samaan aikaan Kettusesta levisi sosiaalisessa mediassa väitteitä, että hän käyttäisi huijausohjelmia, minkä johdosta Team EnVyUsin omistaja Mike "Hastr0" Rufail on kertonut todentaneensa Kettusen taidot henkilökohtaisesti. Kettunen oli vuoden 2016 Overwatch-turnauksista eniten tienannut pelaaja.
Vuonna 2017 Team EnVyUs perusti Overwatch-liigaa varten uuden joukkueen, joka sai nimekseen Dallas Fuel.
Huhtikuussa 2020 Kettunen ilmoitti lopettavansa Overwatch-uransa.
Yleisurheilun maailmanmestaruuskilpailut 2009
thumb|250px|Vuoden 2009 yleisurheilun MM-kisat järjestettiin Berliinin uusitulla [[Berliinin Olympiastadion|Olympiastadionilla]] Vuoden 2009 yleisurheilun maailmanmestaruuskilpailut järjestettiin Saksan Berliinissä. Kilpailut alkoivat 15. elokuuta ja päättyivät 23. elokuuta.
IAAF:n asettamat tulosrajat
thumb|right|Kisojen maskotti Berlino
Miehet
Laji A-raja B-raja
100 m 10,21 10,28
200 m 20,59 20,75
400 m 45,55 45,95
800 m 1.45,40 1.46,60
1 500 m 3.36,20 3.39,20
5 000 m 13.20,00 13.29,00
10 000 m 27.47,00 28.12,00
3 000 m ej 8.23.00 8.33,50
110 m aj 13,55 13,62
Casimir Gnanadickam
Casimir Gnanadickam (25. huhtikuuta 1925 Suranam – 10. marraskuuta 1993) oli intialainen roomalaiskatolinen arkkipiispa ja jesuiitta. Hänet vihittiin papiksi 28. heinäkuuta 1957 ja nimitettiin Madurain arkkihiippakunnan johtoon 3. joulukuuta 1984. Piispaksi vihkiminen seurasi 16. kesäkuuta 1985. Pääkonsekraattorina toimi Justin Diraviam, jota avustivat Anthony Rayappa Arulappa ja Thomas Fernando.
Gnanadickam sai 26. tammikuuta 1987 nimityksen Madras and Mylaporen arkkipiispaksi, jona hän toimi, kunnes kuoli 68-vuotiaana virassa.
Yleisurheilun maailmanmestaruuskilpailut 2009
IAAF:n asettamat tulosrajat
400 m aj 49,25 49,80
Korkeus 231 228
Seiväs 570 555
Pituus 815 805
Kolmiloikka 17,10 16,65
Kuula 20,30 19,90
Moukari 77,50 74,30
Keihäs 81,00 78,00
10-ottelu 8 000 7 730
Maraton 2.18.00
20 km kävely 1.22.30 1.24.20
50 km kävely 3.58.00 4.09.00
4×100 m 39,10
4×400 m 3.03,30
Naiset
100 m 11,30 11,40
200 m 23,00 23,30
800 m 2.00,00 2.01,30
1 500 m 4.06,00 4.09,00
5 000 m 15.10,00 15.25,00
10 000 m 31.45,00 32.00,00
3 000 m ej 9.40,00 9.48,00
100 m aj 12,96 13,11
400m aj 55,50 56,55
Korkeus 195 191
Seiväs 445 435
Pituus 672 662
Kolmiloikka 14,20 14,00
Kuula 18,20 17,20
Kiekko 62,00 58,50
Moukari 70,00 67,50
Keihäs 61,00 59,00
7-ottelu 6 100 5 900
Maraton 2.43.00
20 km kävely 1.33.30 1.38.00
Osallistujamaat
Kilpailuihin osallistui 202 jäsenliittoa. Suluissa oleva luku kertoo joukkueen urheilijoiden määrän.
Robert Parish
Robert Parish (s. 30. elokuuta 1953 Shreveport, Louisiana ) on yhdysvaltalainen kilpauransa päättänyt koripalloilija. Hänet tunnettiin yhtenä NBA:n parhaimmista heitontorjujista. Lisäksi hän on pelannut eniten NBA-pelejä sarjan historian aikana (1 611).
Ura
Parish pelasi yliopistokoripalloa Centenaryn collegessa vuosina 1972–1976. Hän osallistui vuoden 1976 NBA:n varaustilaisuuteen, jossa Golden State Warriors varasi hänet kahdeksantena pelaajana. Parish edusti seuraa neljän kauden ajan, jonka jälkeen hänet kaupattiin Boston Celticsiin vaihdossa ykköskierroksen varauksiin. Bostonissa Parish muodosti Larry Birdin ja Kevin McHalen kanssa joukkueen kärkikolmikon "Big-Three", jonka johdolla seura voitti kolme NBA-mestaruutta vuosina 1981, 1984 ja 1986. Henkilökohtaisella tasolla hänet valittiin kaksi kertaa sarjan tähdistöjoukkueisiin sekä yhdeksän kertaa sarjan tähdistöotteluun. Vuonna 1994 Parish siirtyi Charlotte Hornetsiin, josta hänet vapautettiin heinäkuussa 1996. Kausi 1996–1997 oli hänen viimeinen NBA-kautensa. Hän pelasi kauden Chicago Bullsissa ja voitti neljännen NBA-mestaruutensa.
Koron kieli
Koro on tiibetiläis-burmalainen kieli, joka on löydetty 2008. Sillä on Itä-Kamengin alueella Intian Arunachal Pradeshissa noin 800–1 200 puhujaa. Puhujissa on vain vähän alle 20-vuotiaita. He elävät Aka (Hruso) -kansan keskuudessa, mutta kieli on vain etäisesti sukua muiden puhumalle kielelle, sillä siinä on omat sanat lukusanoille, ruumiinjäsenille ja muulle perussanastolle. Vaikka se muistuttaa tania, jota puhutaan idempänä, se näyttäisi olevan oma haaransa tiibetiläis-burmalaisissa kielissä.
Löytyminen
Koron löysi kielitieteilijöiden ryhmä, johon kuuluivat David Harrison, Gregory Anderson ja Ganesh Murmu heidän dokumentoidessaan kahta hruso-kieltä (Aka ja Miji) National Geographicin "Enduring Voices" -hankkeen puitteissa. Heille oli sanottu, että se on aka-kielen murre, mutta ilmeni, että se poikkesi siitä hyvin paljon.
Maccabi Tel Aviv FC
Maccabi Tel Aviv FC on israelilainen jalkapalloseura Tel Avivin kaupungista. Se on osa Maccabi Tel Aviv -urheiluseuraa, joka on yksi suurimmista urheiluseuroista Israelissa. Maccabi Tel Aviv FC perustettiin vuonna 1906. Seura on historian aikana voittanut Israelin liigan ennätykselliset 21 kertaa. Se on voittanut myös Israelin cupin 23 kertaa, mikä on maan ennätys.
Mestaruudet
Israelin Liiga (22): 1935–36, 1936–37,1941–42, 1946–47, 1949–50, 1951–52, 1953–54, 1955–56, 1957–58, 1966–68, 1969–70, 1971–72, 1976–77, 1978–79, 1991–92, 1994–95, 1995–96, 2002–03, 2012–13, 2013–14, 2014–15, 2018–19 (Ennätys)
Israelin Cup (23):  1929, 1930, 1933, 1941, 1946, 1947, 1953–54, 1954–55, 1957–58, 1958–59, 1963–64, 1964–65, 1966–67, 1969–70, 1976–77, 1986–87, 1987–88, 1993–94, 1995–96, 2000–01, 2001–02, 2004–05, 2014–15 Ennätys
Israelin Liigacup (4): 1992–93, 1998–99, 2008–09, 2014–15
Israelin Supercup (5): 1964–65 (jaettu mestaruus), 1967–68, 1976–77, 1978–79, 1987–88
Willi Boskovsky
pienoiskuva|Willi Boskovskyn hauta Wienin keskushautausmaalla.Willi Boskovsky (16. kesäkuuta 1909 Wien – 21. huhtikuuta 1991 Visp, Sveitsi) oli itävaltalainen kapellimestari ja viulisti. Hän toimi 1939–1971 Wienin filharmonikkojen yhtenä konserttimestarina ja tuli ympäri maailmaa tunnetuksi orkesterin uudenvuodenpäivän radio- ja televisiokonserttien kapellimestarina vuosina 1954–1979. Hän perusti myös nimeään kantavan Boskovsky-kvartetin ja toimi vuodesta 1969 Wienin Strauss-orkesterin ylikapellimestarina. Hän johti usein myös Wienin Mozart Ensemblea.
Boskovsky aloitti viuluopinnot Wienin musiikkiakatemiassa yhdeksänvuotiaana ja valmistuessaan sieltä 17 vuoden iässä sai Fritz Kreisler -palkinnon. Hän toimi viulusolistina vuoteen 1939, mutta soitti myös Wienin filharmonikoissa jo vuodesta 1933 lähtien.
Raija Tuumi
Raija-Liisa Lappalainen (o.s. Tuumi, 26. elokuuta 1923 Kiukainen – 28. helmikuuta 2016 ) oli suomalainen keraamikko. Hän teki kivikeramiikkaa, ja vadeissa ja maljoissa on hyvin pyöristetty ja avoin muoto, niiden pinta on karhea ja lasitus vihertävä tai ruskea. Hän opiskeli Taideteollisuuskeskuskoulun keramiikkaosastolla 1946–1949 ja työskenteli Arabian taideosastolla vuosina 1950–1974. Sen jälkeen hänellä oli oma työhuone Jousapot vuosina 1974–1977.
Tyler Oakley
pienoiskuva|Tyler Oakley vuonna 2014 Mathew Tyler Oakley (s. 22. maaliskuuta 1989) on yhdysvaltalainen videobloggaaja, kirjailija ja internetpersoona. Oakley on työskennellyt HLBT-nuorien ja HLBT-oikeuksien puolesta.
Ura
Oakley aloitti YouTube-videoiden tekemisen vuonna 2007; hänen ensimmäisen videonsa on nimeltään Raindrops. Hän on julkaissut yli 410 videota, ja hänen kanavallaan on yli 8 miljoonaa tilaajaa. Kesäkuussa 2016 hänen Twitter-tilillään oli noin 5,2 miljoonaa seuraajaa ja Instagramissa häntä seuraa noin 6,4 miljoonaa ihmistä.
Oakley julkaisi omaelämäkertansa Binge vuonna 2015. Kirja pääsi The New York Timesin best seller -listalle. Oakley osallistui Amazing Racen 28. tuotantokaudelle parhaan ystävänsä Korey Kuhlin kanssa.
Brittiläinen Kypros
Brittiläinen Kypros tarkoittaa Kyproksen saarta, jota brittiläinen imperiumi hallitsi, ensiksi protektoraattina vuosina 1878–1914, yksipuolisesti imperiumiin liitettynä miehitettynä alueena vuosina 1914–1922 ja kruununsiirtomaana vuosina 1925–1960.
Kilon terveysasema
Kilon terveysasema on Espoon Kilon kaupunginosassa toimiva Länsi-Uudenmaan hyvinvointialueen terveysasema.
Maaliskuussa 2012 terveysaseman potilastoimistossa sattui pienehkö tulipalo, jonka johdosta terveysaseman toiminta siirrettiin muutamien päivien ajaksi Leppävaaraan.
Private Eyes
Private Eyes on yhdysvaltalaisen rock-kitaristi Tommy Bolinin toinen ja viimeiseksi jäänyt sooloalbumi. Toisin kuin hänen ensimmäisellä soololevyllään Teaserillä, Private Eyesillä ja sitä seuranneella kiertueella soitti sessiomuusikoiden sijaan Bolinin ympärilleen kokoama yhtye. Private Eyes äänitettiin kesällä 1976 ja julkaistiin saman vuoden lokakuussa, eli pian Bolinin aiemman yhtyeen Deep Purplen hajoamisen jälkeen. Albumi jäi Bolinin viimeiseksi, sillä hän kuoli huumeiden yliannostukseen albumin promootiokiertueella, jolla hänen yhtyeensä esiintyi Jeff Beckin lämmittelijänä.
Mugun piirikunta
Mugun piirikunta on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä.
Piirikunnan pohjoispuolella on Humlan piirikunta ja Kiinan Tiibetin autonominen alue, idässä puolestaan Dolpan, etelässä Jumlan ja Kalikotin sekä lännessä Bajuran piirikunta.
Mugun piirikunnassa asui vuonna 2011 yhteensä 55 286 ihmistä (43 937 as. vuonna 2001). Piirikunnan pinta-ala on 3 535 neliökilometriä ja väestötiheys 16 as./km2. Hallinnollinen keskus on Shreenagarin kyläkehityskomitean (VDC, 3 906 as. vuonna 2011) ja Rugan kyläkehityskomitean (3 899 as.) rajaseudulla sijaitseva Gamkhadin (Gumgadhi) taajama. Se sijaitsee vajaa neljä kilometriä Raran kansallispuiston päänähtävyyden, Nepalin Himalajan suurimman ja syvimmän järven, Rarajärven itäpuolella, ja noin 370 kilometriä Kathmandusta länsiluoteeseen.
Mugu oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,397.
Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuusvyöhykejaottelussa piirikunnasta 5,6 % sisällytetään subtrooppiseen, 19,3 % lauhkeaan, 20,6 % subalpiiniseen, 17,7 % alpiiniseen, 31,2 % Transhimalajan ja 5,3 % ylempään vuoristovyöhykkeeseen (nival zone) sekä 0,3 % vesistöihin kuuluvaksi.
Queen’s Clubin tennisturnaus
Queen's Clubin tennisturnaus on vuosittainen Ison-Britannian Lontoossa, Queen's Clubilla pidettävä miesten tennisturnaus, joka pelataan ruohokentillä. Turnaus kuuluu ATP World Tour 500 -turnauksiin. Ennen ATP-kiertueen aloittamista vuonna 1990, Queen's Clubin turnaus oli osa Grand Prix -kiertuetta vuosina 1970–1989. Vuosina 1972 ja 1973 Queen's Clubilla pelattiin myös naisten turnaus. Turnauksen alkuperäinen nimi oli London Grass Court Championships eli Lontoon ruohokenttämestaruusturnaus. Turnausta on pelattu Queen's Clubilla vuodesta 1890 alkaen, tosin vuosina 1885–1889 Lontoon mestaruusturnaus järjestettiin London Athletic Clubilla. Vuodesta 2018 alkaen turnauksen virallinen nimi on ollut sponsorin mukaan Fever-Tree Championships. Vuosina 2009-2017 turnauksen virallinen nimi oli AEGON Championships ja vuosina 1979–2008 Stella Artois Championships.
Queen's Clubin turnaus pelataan kaksi viikkoa ennen Wimbledonin tennisturnausta. Eniten mestaruuksia Queen's Clubilta on yhdysvaltalaisella John McEnroella, neljä kaksinpelistä ja yksi nelinpelistä.
Almqvist
Almqvist tai Almkvist on sukunimi, joka on muun muassa seuraavilla henkilöillä:
Robert Koren
Robert Koren (s. 20. syyskuuta 1980 Radlje ob Dravi, Jugoslavia) on slovenialainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Hull Cityä ja on Slovenian maajoukkueen kapteeni.
Ura
Koren pelasi kotimaassaan Dravogradissa ja Celjessä ennen siirtymistä norjalaiseen Lillestrømiin vuonna 2004. Korenista tuli Norjan liigan arvostetuimpia pelaajia ja monet pitivät häntä sarjan parhaana ulkomaalaisena. Hän oli puolustava pelintekijä Lillestrømissä ja hänestä oli kiinnostunut englantilaiset Leeds United ja Manchester City.
Tammikuussa 2007 Koren siirtyi Mestaruussarjassa pelaavaan West Bromwich Albioniin kolmen vuoden sopimuksella, jossa oli optio neljännestä vuodesta. Koren vakiinnutti paikkansa avauskokoonpanossa nopeati. Heinäkuussa 2007 Koren loukkaantui joukkueen harjoituksissa ja missasi kauden alun. Hän kirjoitti syyskuussa kahden vuoden jatkosopimuksen, josta jälkimmäinen oli optio.
Joukkue nousi Valioliigaan kaudeksi 2008–2009. Koren teki avausmaalinsa Valioliigassa Middlesbroughia vastaan, kun hän viimeisteli kaksi maalia tammikuussa 2009. Hän pelasi kaudella kenttäpelaajista eniten, mutta joukkue putosi Mestaruussarjaan. Seuraavalla kaudella Koren oli joukkueensa avainpelaajia sen noustessa takaisin Valioliigaan. Tästä huolimatta West Bromwich ei käyttänyt optiotaan jatkaa Korenin sopimusta.
Maajoukkueura
Koren on pelannut 45 A-maaottelua Slovenian paidassa, joissa hän on tehnyt viisi maalia. Koren on pelannut myös maan nuorisomaajoukkueissa. Koren on ollut Slovenian kapteeni vuoden 2010 MM-karsinnoista lähtien. Slovenia pääsi lopulta MM-kilpailuihin, kun se voitti Venäjän 2–1. Turnauksessa joukkueen kapteenina toimiva Koren teki Slovenian voittomaalin alkusarjan ottelussa Algeriaa vastaan. Voitto oli maan historian ensimmäinen MM-tasolla.
Muu elämä
Koren on naimisissa ja hänellä on kaksi poikaa, Nal ja Tian.
Toriumdioksidi
Toriumdioksidi (ThO2) on torium- ja oksidi-ionien muodostama epäorgaaninen ioniyhdiste. Yhdistettä esiintyy luonnossa monatsiittimineraalissa.
Valmistus
Toriumdioksidia voidaan erottaa monatsiitista, mutta sitä valmistetaan myös toriumnitraatista, -hydroksidista, -peroksidista, -karbonaatista ja -oksalaatista. Toriumnitraatista saadaan toriumdioksidia käsittelemällä se ensin oksaalihapolla, jolloin muodostuu toriumoksalaattia. Toriumoksalaatti hajoaa 600 °C lämpötilassa toriumdioksidiksi, hiilidioksidiksi ja vedeksi.
Käyttö
pienoiskuva|Toriumdioksidista valmistettu hehkusukka. Toriumdioksidia käytetään hehkusukissa, optisessa lasissa ja katalyyttinä hiilivetyjen krakkauksessa alumiinioksidikantajalla. Metallista toriumia voidaan valmistaa pelkistämällä oksidia kalsiummetallin avulla ja toriumdioksidista valmistetaan myös muita toriumyhdisteitä.
Toriumdioksidi tuli lääketieteelliseen käyttöön vuonna 1928 kolloidina nimeltä Thorotrast. Sitä käytetään erityisesti 1930–1940-luvulla röntgenkuvauksen apuna varjoaineena. Toriumdioksidi on heikosti radioaktiivista ja sen biologinen puoliintumisaika ihmisen elimistössä on yli 400 vuotta. Thororastin havaittiin aiheuttavan maksasyöpää ja leukemiaa, minkä vuoksi sen käyttö röntgenkuvauksissa lopetettiin.
Väkivallan vuosi (vuoden 1991 elokuva)
Väkivallan vuosi (Year of the Gun) on John Frankenheimerin ohjaama yhdysvaltalainen jännityselokuva vuodelta 1991. Sen on käsikirjoittanut David Ambrose Michael Mewshaw’n romaanin pohjalta. Italian 1970-luvun poliittisiin levottomuuksiin liittyvässä tarinassa pääosia näyttelevät Andrew McCarthy, Valeria Golino ja Sharon Stone.
Juoni
Vuoden 1978 Roomassa yhdysvaltalainen kirjailija David Raybourne (McCarthy) kirjoittaa terrorismiaiheista romaania ja sekaantuu tahtomattaan Punainen prikaati -terroristijärjestön hankkeeseen kidnapata Italian entinen pääministeri Aldo Moro. Hän joutuu kuolemanvaaraan ja pakosalle lehtikuvaajaystävättärensä (Stone) kanssa.
Vastaanotto
Yhdysvaltalainen elokuvakriitikko Roger Ebert arvosti Frankenheimerin tapaa ”upottaa” päähenkilöt Rooman maisemiin sen sijaan, että vain käyttäisi kaupunkia kuvien taustana. Hän antoi elokuvalle tuoreeltaan kolme tähteä neljästä.
Elokuvaa ei nähty Suomessa teatterilevityksessä, vaan se julkaistiin VHS-videona vuonna 1993. Video-oppaassa vuodelta 1994 Bello Romano kuvasi elokuvaa epäuskottavasti roolitetuksi ja pliisuksi ja antoi elokuvalle kaksi tähteä viidestä, mikä vastaa sanallista arviota ”keskinkertainen”.
Johan Herman Lode
Johan Herman Lode (12. tammikuuta 1739 Vartsala, Halikko – 27. helmikuuta 1817 Turku) oli suomalainen sotilas ja Kymenkartanon läänin maaherra vuosina 1793–1810.
Lode kuului vanhaan Loden aatelissukuun. Hänen vanhempansa olivat everstiluutnantti Otto Wilhelm Lode ja Catarina Agneta Fleming af Liebelitz. Lode aloitti sotilasuransa Turun läänin jalkaväkirykmentissä vuonna 1750. Hän yleni vuonna 1758 vänrikiksi, 1770 luutnantiksi ja 1772 kapteeniksi. Vuonna 1783 Lodesta tuli Turun ja Porin laamannikunnan laamanni. Hänet nimitettiin vuonna 1792 Uudenmaan ja Hämeen läänin varamaaherraksi ja joulukuussa 1793 Kymenkartanon läänin maaherraksi. Hän osallistui vuonna 1809 Porvoon valtiopäiville ja erosi seuraavana vuonna virastaan.
Lode omisti Gräsan kartanon Espoossa vuosina 1780–1786 ja Åvikin kartanon Maariassa vuosina 1789–1796. Hänen puolisonsa oli Amerikassa syntynyt Pehr Kalmin ottotytär Johanna Margareta Kalm (synt. Sandin). Heidän ainoa poikansa oli Otto Herman Lode.
Chad Ruhwedel
Chad James Ruhwedel (s. 7. toukokuuta 1990 San Diego, Kalifornia, Yhdysvallat) on yhdysvaltalainen jääkiekkopuolustaja, joka pelaa NHL-joukkue Pittsburgh Penguinsissa. The Hockey News -verkkolehden mukaan hän on hyvin liikkuva puolustaja, jolla on kohtalaisen hyvät kiekolliset taidot. Ruhwedel ei kuitenkaan ole kovin isokokoinen ja hänellä on kehitettävää kokonaisvaltaisessa pelaamisessa. Ruhwedel laukoo oikealta.
Ura
Ruhwedel aloitti jääkiekkoilun kotikaupungissaan Kalifornian San Diegossa. Hän pelasi San Diego Junior Gullsin ja La Jolla Jaguarsin paidoissa, kunnes Ruhwedel siirtyi B-juniori-ikäisenä Los Angeles Jr. Kingsin joukkueeseen. Sioux Falls Stampede varasi hänet 190. pelaajana USHL:n varaustilaisuudessa 2008. Ruhwedel siirtyi joukkueeseen kaudeksi 2008–2009. Kaudella 2009–2010 hän oli Stampeden tehokkain puolustaja tehoilla 5+17=22 ja voitti joukkueen sisäisen tehotilaston lukemalla +22. Ruhwedel pelasi kauden aikana myös USHL:n tähdistöottelussa.
Vuosina 2010–2013 Ruhwedel kävi Massachusettsin yliopistoa Lowellissa. Hänet valittiin Freshman -vuotensa 2010–2011 päätteeksi Hockey Eastin akateemiseen tähdistökentälliseen. Sophomore -vuotenaan 2011–2012 Ruhwedel oli joukkueensa tehokkain puolustaja tehoilla 6+19=25. Junior -vuotenaan 2012–2013 hän nousi UMass Lowellin varakapteeniksi. Ruhwedel oli joukkueen tehokkain puolustaja tehoilla 7+16=23. Hän voitti Hockey Eastin runkosarjan mestaruuden, koko sarjan mestaruuden ja valittiin ensimmäiseen tähdistökentälliseen. Yliopistokautensa päätteeksi, huhtikuussa 2013 NHL-varaamaton Ruhwedel teki kaksivuotisen tulokassopimuksen Buffalo Sabresin kanssa. Hän siirtyi saman tien seuran NHL-joukkueen vahvuuteen ja teki NHL-debyyttinsä samana päivänä runkosarjan kahdeksanneksi viimeisellä kierroksella 13. huhtikuuta 2013 Philadelphia Flyersia vastaan. Ruhwedel sai ottelussa jääaikaa 13 minuuttia. Ruhwedel pelasi kevään aikana seitsemän NHL-ottelua ilman tehopisteitä.
Myös kauden 2014–2015 Ruhwedel aloitti Rochester Americansin AHL-joukkueessa, jossa hän pelasi lähes koko kauden. Ruhwedel nousi joukkueen varakapteeniksi. Hän oli Americansin tehokkain puolustaja tehoilla 10+26=36. Ruhwedel kutsuttiin ensimmäisen kerran Sabresin NHL-vahvuuteen vasta maaliskuussa 2015 ja hän pelasi kauden aikana lopulta neljä NHL-ottelua. Myös kauden 2015–2016 Ruhwedel pelasi lähes kokonaan farmijoukkue Americansissa, jonka eniten maaleja tehnyt puolustaja hän oli kymmenellä osumallaan. Ruhwedel pelasi kauden ainoan NHL-ottelunsa maaliskuussa 2016.
Heinäkuussa 2016 Ruhwedel teki vapaana agenttina vuoden mittaisen, kaksisuuntaisen ja 575 000 dollarin arvoisen sopimuksen Pittsburgh Penguinsin kanssa. Kauden 2016–2017 kynnyksellä seura asetti hänet siirtolistalle ja lähetti farmijoukkue Wilkes-Barre/Scranton Penguinsiin. Ruhwedel pelasi kauden aikana pitkälti vuoroin NHL:n ja AHL:n välillä. Yli puolet hänen kaudestaan eteni lopulta NHL:n puolella, jossa Ruhwedel teki 34 runkosarja- ja kuudessa playoff-ottelussa tehot 2+8=10. Hänen NHL-uransa avausmaali syntyi 23. joulukuuta 2016 New Jersey Devilsia vastaan. Ruhwedel keräsi ottelusta teholukeman +3 ja hänet valittiin ottelun kakkostähdeksi. Ruhwedel voitti kauden päätteeksi Stanley Cupin. Kesäkuussa 2017 hän teki Penguinsin kanssa kaksivuotisen ja yksisuuntaisen jatkosopimuksen.
Helmikuussa 2022 Ruhwedel teki Penguinsin kanssa kaksivuotisen kauden 2023-2024 loppuun ulottuvan jatkosopimuksen.
Vapaan tilan vaimennus
Vapaan tilan vaimennus on tietoliikennekäsite, joka tarkoittaa sähkömagneettisen säteilyn vaimenemista vapaassa tilassa, jossa ei ole esimerkiksi diffraktiota tai heijastuksia aiheuttavia esteitä (kuten ilmassa). Vaimennus ilmoitetaan useimmiten desibeleinä (dB). Vapaan tilan vaimennusta tarkastellaan harvoin itsessään, vaan useimmiten osana Friisin kaavaa.
Fairchild C-119 Flying Boxcar
Fairchild C-119 Flying Boxcar on yhdysvaltalainen Fairchild Aircraftin 1949-1955 valmistama ja sotilaskäyttöön tarkoitettu kaksimoottorinen kuljetuslentokone, jonka ensilento tapahtui 1947. Koneita valmistettiin enemmän kuin 1 000. Sitä käytettiin ainakin Korean sodassa.
Konetta käytti lähinnä Yhdysvaltain ilmavoimat, merivoimat ja merijalkaväki. Lentokonetta käytettiin myös Afrikan, Amerikan ja Euroopan maissa. Koneen runkoratkaisu mahdollisti Laskuvarjohyppäämiseen.
Konetyypin konstruktio oli ylätasoinen siipijärjestely, sekä kehtomaisella erillisellä keskirungolla. Peräsimet olivat kaksiosaiset, rungosta erilliset puomiperäsimet, joiden välissä korkeusvakain sijaitsi. Koneen propellit olivat tavanomaisimmin nelilapaiset, kummankin mäntämoottorin sijainti oli paripuomien edessä. Moottoreina käytettiin sekä Wright'n että Pratt & Whitneyn kaksoistähtimoottoreita.
Tyyppi oli kehitetty C-82 Packet -konetyypistä. Normaalin kuljetuskoneen varustus oli aseeton. Gunship -tyyppisiä alatyyppejä oli olemassa, jotka olivat aseistettuja, kuten suojasoihduilla sekä alaspäin ampuvilla konekivääriasemilla.
Koneen tavanomainen matkanopeus oli 330 km/h ja huippunopeus 450 km/h. Kantama eli pisin lentomatka oli 3 220 kilometriä. Lakikorkeus oli pyörein luvuin 7 500 metriä. Moottorit olivat 3 500 hevosvoiman tehoiset.
Aiheesta muualla
http://www.youtube.com/watch?v=xw_gkzEZKu0
Leave a Whisper
Leave a Whisper on ainoa albumi, jossa Jasin Todd soittaa kitaran lisäksi lap steeliä, thereminiä ja sitaria.
Kappale "45" on sensuroinnin takia nimetty myös nimellä "Staring Down...", koska kappaleessa lauletaan "Staring down the barrel of a 45." Brent Smith on maininnut haastatteluissa, että "45" käsittelee maailmaa, eikä asetta.
Kappaleet
Bonuskappaleet
True to the Navy
True to the Navy on Frank Tuttlen ohjaama yhdysvaltalainen toiminnallinen romanttinen komedia, joka sai ensi-iltansa vuonna 1930. True to the Navyn pääosissa ovat Clara Bow, Fredric March, Harry Green ja Rex Bell. Paramount Publix Corporation tuotti ja levitti elokuvan. Elokuvasta julkaistiin sekä mykkä- että ääniversio. Mykkäversio on muutaman minuutin lyhyempi. True to the Navy kertoo sandiegolaisessa apteekissa työskentelevästä kassatytöstä (Bow), joka ihailee merimiehiä. Lopulta hän iskee silmänsä jääräpäiseen tykkimieheen "Bull’s Eye" McCoy’hyn (March).
Elokuvan käsikirjoituksen laativat Keene Thompson ja Doris Anderson. Ääniversioon dialogin laati Herman J. Mankiewicz. True to the Navy -elokuvan tuotanto alkoi 28. helmikuuta 1930 ja päättyi 25. maaliskuuta. True to the Navy kuvattiin Kaliforniassa, San Diegon Naval Training Centerissä. Kuvausten aikana Clara Bow tapasi Rex Bellin. He menivät vihille seuraavan vuoden joulukuussa.
True to the Navy sai ensi-iltansa 25. toukokuuta vuonna 1930. True to the Navy on julkaistu VHS:lle ja DVD:lle. VHS-julkaisu on osana Forgotten Hollywood (2005) -julkaisua. Yhdysvaltain kongressin kirjasto oli entisöinyt elokuvan vuonna 2000.
Peter Taylor (jalkapalloilija, 1953)
thumb|right|Peter Taylor vuonna 2001. Peter John Taylor (s. 3. tammikuuta 1953 Southend-on-Sea) on englantilainen jalkapallovalmentaja ja entinen jalkapalloilija. Hän toimii Englannin kakkosliigassa pelaavan Bradford Cityn päävalmentajana.
Laitahyökkääjänä pelannut Taylor edusti urallaan Southend Unitedia, Crystal Palacea, Tottenhamia, Leyton Orientia ja Oldhamia. Hän pelasi myös Englannin maajoukkueessa neljä maaottelua 1976.
Pelaajauran jälkeen Taylor on valmentanut muun muassa Hull Cityä, Gillinghamia, Leicester Cityä, Southend Unitedia ja Crystal Palacea. Hän on valmentanut myös Englannin alle 21-vuotiaiden maajoukkuetta vuosina 1996–1999 ja 2004–2007. Taylor toimi Leicesterissä ollessaan väliaikaisena A-maajoukkueen päävalmentajana yhdessä ottelussa vuonna 2000.
Appeal to the Great Spirit
thumb|200px|Appeal to the Great Spirit Appeal to the Great Spirit on Cyrus Dallinin tekemä pronssinen veistos. Patsas sijaitsee Bostonin Museum of Fine Artsin edessä Bostonin kaupungissa Yhdysvalloissa. Patsas on tehty Pariisissa, josta se tuotiin Yhdysvaltoihin vuonna 1909. Patsaasta on tehty pronssinen kopio ja se sijaitsee Dartmouth Collegen vieressä.
Vologda (joki)
Vologda on 155 kilometriä pitkä joki Vologdan alueella Pohjois-Venäjällä. Se laskee Suhonaan, joka laskee edelleen Vienanjokeen ja Vienanmereen. Vologdan kaupunki sijaitsee joen varrella.
Joen valuma-alue on 3 030 neliökilometriä.
Vestre Toten
Vestre Toten on Norjan kunta Opplandin läänissä. Sen rajanaapureita ovat Østre Toten, Gjøvik, Gran, Søndre Land sekä Hurdal.
Kunnan hallintokeskus on Raufossin taajama (6096 as., 2006). Muita taajamia ovat Eina (677 as.), Reinsvoll (1119 as.), Bøverbru (691 as.) ja Kolbu (583 as.). Kunnan väkiluku kasvoi voimakkaasti 1900-luvulla, erityisesti Raufossin ammustehtaan vaikutuksesta. Väestönkasvu laantui 1980-luvulla ja vuosina 1996-2006 väkiluku väheni 3,3%. Tammikuussa 2013 tehdyn väestönlaskennan mukaan Vestre Totenin kunnassa oli 12 999 asukasta.